સામગ્રી: જે વાઇરસને વિશ્વના આ સૌથી શક્તિશાળી દેશના પ્રમુખે થોડા જ સમય પહેલાં 'રાજકીય છળ' ગણાવીને ફગાવી દીધો હતો એ વાઇરસ સામે તેને સંઘર્ષ કરતો જોવાનું અવાસ્તવિક લાગે છે. 

આ દેશ ઘણા લોકોને બહારથી એટલો પરિપૂર્ણ લાગે છે કે તેઓ અહીં જીવન પસાર કરવા માટે તેમની જીવનભરની કમાણી અને જિંદગી દાવ પર લગાવે છે. 

અલબત, ગણતરીના દિવસોમાં જ આ દેશમાં બધું ઉપરતળે થઈ ગયું છે. કોરોના વાઇરસે અમેરિકામાં 230થી વધુ લોકોનો ભોગ લીધો છે અને 18,500થી વધુ લોકોને તેનો ચેપ લાગ્યો છે. આ સંખ્યામાં વધારો થવાની સંભાવના છે. 

શક્તિપ્રદર્શન

પરિસ્થિતિ કેટલી વિકટ બનશે અને તેનો અંત ક્યારે આવશે એ કોઈ જાણતું નથી, પણ વિશ્વની મહાસત્તા ગણાતું અમેરિકા આંતરિક રીતે કેટલું નબળું અને અસલામત છે એ જાણીને ઘણા લોકો દિગ્મૂઢ થઈ ગયા છે. 

આ એ દેશ છે જે વિશ્વના કોઈ પણ ખૂણે બનતી દરેક ઘટના વિશે પોતાનો અભિપ્રાય આપવાનું ચૂકતો નથી. તેના નેતાઓ પોતાની પીપુડી વગાડ્યા કરે છે તથા પોતાની શક્તિનું પ્રદર્શન દુનિયામાં કરતા રહે છે. 

અમેરિકાની ટોચની સરકારી જાહેર આરોગ્ય સંરક્ષણ એજન્સી સેન્ટર ફોર ડિસીઝ કન્ટ્રોલ ઍન્ડ પ્રિવેન્શન(સીડીસી)ના ભૂતપૂર્વ ડિરેક્ટર ટોમ ફ્રાઈડેને આગાહી કરી છે કે "અત્યંત વિષમ પરિસ્થિતિ સર્જાય એ શક્ય છે. એ સ્થિતિમાં અમેરિકાની અરધોઅરધ વસતિને કોવિડ-19નો ચેપ લાગશે અને દસ લાખથી વધુ લોકોનાં મોત થશે."

અમેરિકાથી ભાગી રહ્યા છે લોકો

પરિસ્થિતિ એટલી ખરાબ છે કે લોકો અમેરિકા છોડીને તેમના મૂળ દેશમાં ભાગવા લાગ્યા હોવાના અહેવાલો આવી રહ્યા છે. 

એક અહેવાલ જણાવે છે, "જે ચીની વાલીઓએ તેમનાં બાળકોને ન્યૂ યોર્ક અથવા લંડન ભણવા ગૌરવભેર મોકલ્યાં હતાં એ જ વાલીઓ તેમનાં સંતાનોને માસ્ક્સ તથા સેનિટાઇઝર્સ મોકલી રહ્યા છે તેમજ 25,000 ડોલરનો ખર્ચ કરીને તેમને પોતાના દેશમાં પાછા લાવી રહ્યાં છે."

તાજેતરમાં જ ગ્રેજ્યુએટ થયેલો એક યુવાન તેના સહપાઠી સાથે આ મહિને જ ચીન ખાતેના તેના ઘરે પાછો ફર્યો હતો. 24 વર્ષના એ યુવાનને અહેવાલમાં એવું કહેતાં ટાંકવામાં આવ્યો હતો કે "અમે પાછા ફર્યા છીએ, કારણ કે ન્યૂ યોર્કમાં રહેવા કરતાં ચીન પાછા ફરવામાં સલામતી છે એવું અમે માનીએ છીએ."

કોરોના ટેસ્ટિંગમાં ગરબડ

હજુ બે મહિના પહેલાં ચીન કોરોના વાઇરસના પ્રસારને તથા લોકોને તેનો ભોગ બનતા અટકાવવા સંઘર્ષ કરતું હતું. 

એ સમયે પરીક્ષણનું પ્રમાણ વધારવા તથા સંભવિત આપદાને પહોંચી વળવાની યોજનાઓ ઘડવાને બદલે ટ્રમ્પ વહીવટીતંત્ર પગ પર પગ ચડાવીને...\nઅગાઉની સામગ્રીનો સારાંશ નીચે મુજબ કરી શકાય છે:
હું મારા અપાર્ટમેન્ટમાં પુરાયેલો છું અને કોરોના વાઇરસના ઝડપી પ્રસારથી ફફડી અમેરિકનો તથા ભયભીત અમેરિકાને જોઈ રહ્યો છું.